Canary Cottages | LekkeSlaap
Canary Cottages bied gemaklike verblyf 2 selfsorgkothuise wat op 'n residensiële eiendom in die pragtige dorp, Kommetjie geleë is. Die huisies is in 'n pragtige tuin, en elkeen het 'n aparte ingang en uitsig oor die tuin. Die eiendom is binne stapafstand van die strand af.
Die ateljeekothuis, Canary Corner, het slaapplek vir 2 gaste en het toegang tot 'n privaat tuin waar gaste kan braai, ontspan en die voëls dophou. Die kothuis het 'n dubbelbed, 'n en suite-badkamer, 'n kombuis en eetkamer. Cape Canary Cottage het 2 slaapkamers en bied slaapplek aan 4 gaste. Die kombuis is volledig toegerus en dit het 'n oopplan-eetkamer en -sitkamer wat na 'n beskutte stoep lei. Die hoofslaapkamer het 'n koningingrootte-bed en die tweede slaapkamer het 2 enkelbeddens. Daar is 'n kaggel in die sitkamer, ideaal vir koue winteraande. Albei huisies het 'n TV met DStv en gratis WiFi.
Die area bied pragtige natuurskoon en doendinge soos stap, voetslaan, swem en branderplankry. Die area is rustig, en daar is pragtige koffiewinkels en kroeë in die dorp, asook 'n kafee en 'n deli. Branderplanke kan by die dorp se branderplank-winkel gehuur word. Die ligging bied maklike toegang tot baie besienswaardighede in Kaapstad, en is ongeveer 40 minute vanaf Kaapstad se middestad. Die eenheid is nie troeteldiervriendelik nie.